b'\n_START_ARTICLE_\nKekkola\n_START_PARAGRAPH_\nKekkola on Jyv\xc3\xa4skyl\xc3\xa4n pienalue Kuokkalan kaupunginosan l\xc3\xa4nsipuolella. Se k\xc3\xa4sitt\xc3\xa4\xc3\xa4 Kekkolan ja Kylm\xc3\xa4noron asuinalueet. Pienalueen rakennuskanta on kerrostalovaltaista, mutta siell\xc3\xa4 on my\xc3\xb6s rivi- ja pientaloja. Kekkolassa sijaitsee p\xc3\xa4iv\xc3\xa4koti, ja vieress\xc3\xa4 ovat my\xc3\xb6s Yrttisuon perhepuisto ja Kuokkalan keskustan monipuoliset palvelut.\n_START_SECTION_\nRakennuskanta\n_START_PARAGRAPH_\nKekkolan talot ovat valmistuneet enimm\xc3\xa4kseen 1990-luvulla ja 2000-luvun ensikymmenell\xc3\xa4, mutta Tanhukaaressa on my\xc3\xb6s 2010-luvulla rakennettuja kerrostaloja. Kylm\xc3\xa4norontiell\xc3\xa4 on pientaloja, joista osa on rakennettu 1950\xe2\x80\x931960-luvuilla, ja osa 1990\xe2\x80\x932010-luvuilla.'